เวนส์เดย์ (ละครชุดทางโทรทัศน์)

เวนส์เดย์ () เป็นละครชุดทางโทรทัศน์อเมริกันแนวเหนือธรรมชาติ รหัสคดี และตลก ซึ่งสร้างจากตัวละครเวนส์เดย์ อาดัมส์ ผลงานของชาร์ลส์ อาดัมส์ สร้างสรรค์โดยอัลเฟรด กอฟ และไมลส์ มิลลาร์ นำแสดงโดยเจนนา ออร์เตกา ในบทนำ ร่วมด้วยนักแสดงสมทบ ได้แก่ เกวนเดอลีน คริสตี, รีกี ลินด์โฮม, เจมี แมคเชน, ฮันเตอร์ ดูฮาน, เพอร์ซี ไฮนส์ ไวต์, เอ็มมา ไมเยอร์ส, จอย ซันเดย์, จอร์จี ฟาร์เมอร์, นาโอมิ เจ. โอกาวะ, คริสตินา ริชชี, มูซา มอสตาฟา, สตีฟ บูเซมี, ไอแซก ออร์โดเนซ, โอเวน เพนเตอร์, บิลลี ไพเพอร์, ลูยานดา อูนาติ ลูอิส-นายาโว, วิกเตอร์ โดโรบานตู, โนอาห์ บี. เทย์เลอร์, อีวี เทมเพิลตัน, หลุยส์ กุซมาน และแคเธอรีน ซีตา-โจนส์ ในฤดูกาลแรก ทิม เบอร์ตัน ได้กำกับจำนวน 4 ตอน จากทั้งหมด 8 ตอน และยังทำหน้าที่เป็นผู้อำนวยการผลิตด้วย โดยเนื้อหามุ่งเน้นไปที่เวนส์เดย์ อาดัมส์ ซึ่งพยายามไขปริศนาคดีฆาตกรรมที่เกิดขึ้นในโรงเรียนแห่งใหม่ของเธอ

ทิม เบอร์ตันเคยได้รับการทาบทามให้กำกับภาพยนตร์เรื่อง อาดัมส์ แฟมิลี่ ตระกูลนี้ผียังหลบ เมื่อปี ค.ศ. 1991 และต่อมาได้มีส่วนเกี่ยวข้องกับโครงการภาพยนตร์แอนิเมชันสตอปโมชันที่มีครอบครัวอาดัมส์เป็นตัวละครหลัก แต่โครงการดังกล่าวถูกยกเลิกไป ภายหลังในเดือนตุลาคม ค.ศ. 2020 มีรายงานว่าเบอร์ตันจะมากำกับละครชุดทางโทรทัศน์ ซึ่งต่อมาได้รับการสนับสนุนสร้างโดยเน็ตฟลิกซ์ เจนนา ออร์เตกาได้รับเลือกให้แสดงนำเพื่อสะท้อนถึงรากเหง้าชาติพันธุ์ละตินาของตัวละคร ขณะที่คริสตินา ริชชี ผู้เคยรับบทเป็นเวนส์เดย์ในภาพยนตร์ปี ค.ศ. 1991 และภาคต่อในชื่อ ตระกูลนี้ผียังหลบ ภาค 2 เมื่อปี ค.ศ. 1993 ก็ได้รับการชักชวนจากเบอร์ตันให้เข้าร่วมแสดงในละครนี้ในบทสมทบ

เวนส์เดย์ออกอากาศครั้งแรกเมื่อวันที่ 16 พฤศจิกายน ค.ศ. 2022 และเผยแพร่ทางเน็ตฟลิกซ์ เมื่อวันที่ 23 พฤศจิกายน โดยได้รับคำวิจารณ์ในเชิงบวกจากนักวิจารณ์ ในด้านการแสดงของเจนนา ออร์เตกา ได้รับคำชมอย่างกว้างขวาง ภายในสามสัปดาห์หลังการเผยแพร่ ละครเรื่องนี้กลายเป็นผลงานภาษาอังกฤษที่มียอดผู้ชมสูงเป็นอันดับสองของเน็ตฟลิกซ์ ละครยังได้รับการเสนอชื่อเข้าชิงรางวัลลูกโลกทองคำ จำนวนสองรางวัล ได้แก่ สาขาละครโทรทัศน์ยอดเยี่ยม ประเภทเพลงหรือตลก และสาขานักแสดงนำหญิงยอดเยี่ยม ประเภทละครเพลงหรือตลก สำหรับออร์เตกา นอกจากนี้ยังคว้ารางวัลไพรม์ไทม์เอมมี 4 รางวัล พร้อมกับการเสนอชื่อเข้าชิงในสาขาละครตลกยอดเยี่ยม และนักแสดงนำหญิงยอดเยี่ยมในละครตลกสำหรับออร์เตกา ในเดือนมกราคม ค.ศ. 2023 ละครได้รับการยืนยันในการสร้างฤดูกาลที่สอง ซึ่งออกอากาศครั้งแรกเมื่อวันที่ 6 สิงหาคม ค.ศ. 2025 และเผยแพร่ครึ่งหลังเมื่อวันที่ 3 กันยายน ในปีเดียวกัน ต่อมาในเดือนกรกฎาคม ค.ศ. 2025 ละครได้รับการประกาศสร้างฤดูกาลที่สาม

 เรื่องย่อ 
เวนส์เดย์ อาดัมส์ ถูกไล่ออกจากโรงเรียนหลังจากปล่อยปลาปิรันยาลงไปในสระว่ายน้ำของโรงเรียน เพื่อตอบโต้ผู้ชายทีมโปโลน้ำที่กลั่นแกล้งพักส์ลีย์ น้องชายของเธอ ด้วยเหตุนี้ โกเมซและมอร์ทิเซีย อาดัมส์  พ่อและแม่ของเธอจึงตัดสินใจย้ายเวนส์เดย์ไปเรียนที่โรงเรียนเก่าของทั้งสอง คือ เนเวอร์มอร์อะคาเดมี (Nevermore Academy) โรงเรียนเอกชนที่ก่อตั้งขึ้นเพื่อรองรับเอาต์แคสต์ (ผู้ถูกสังคมกีดกัน) และเหล่ามอนสเตอร์ ตั้งอยู่ที่เมืองเจริโก รัฐเวอร์มอนต์ ด้วยบุคลิกที่เย็นชา ไร้อารมณ์ และนิสัยดื้อรั้น ทำให้เวนส์เดย์ยากที่จะสร้างความสัมพันธ์กับเพื่อนร่วมชั้น อีกทั้งยังทำให้เธอมีปัญหากับครูใหญ่ ลาริสซา วีมส์ อย่างไรก็ตาม เธอกลับค้นพบว่าตนเองได้รับสืบทอดพลังจิตจากแม่ ซึ่งทำให้เธอสามารถไขปริศนาคดีฆาตกรรมในท้องถิ่นได้

ในฤดูกาลที่สอง เวนส์เดย์กลับมาเรียนที่เนเวอร์มอร์ และขณะที่เธอพัฒนาพลังจิต ก็ต้องเผชิญกับผู้คุกคามรายใหม่และหาทางป้องกันการเสียชีวิตของเพื่อนร่วมห้องของเธอ นอกจากนี้ พักส์ลีย์ยังได้เข้ามาเป็นนักเรียนที่เนเวอร์มอร์ ขณะเดียวกันแบร์รี ดอร์ต ผู้สืบตำแหน่งต่อจากวีมส์ ต้องการให้มอร์ทิเซียรับหน้าที่ด้านการระดมทุน ในขณะที่เขามุ่งแสวงหาผลประโยชน์เพื่อตนเอง

 ตัวละคร 
 เจนนา ออร์เตกา รับบทเป็น เวนส์เดย์ อาดัมส์, วัยรุ่นผู้ครอบครองพลังจิต
 ออร์เตกายังรับบทเป็นกูดดี อาดัมส์ (ฤดูกาลที่ 1) บรรพบุรุษของเวนส์เดย์ที่เสียชีวิตไปตั้งแต่ช่วงปี ค.ศ. 1600 ซึ่งปรากฏตัวในนิมิตของเธอ
 คารีนา วาราดี (ฤดูกาลที่ 1), อมิลี ริง (ฤดูกาลที่ 2) รับบทเป็น เวนส์เดย์ในวัยเด็ก
 เกวนเดอลีน คริสตี รับบทเป็นลาริสซา วีมส์ (ฤดูกาลที่ 1; ปรากฏตัวเป็นระยะในฤดูกาลที่ 2), ครูใหญ่ของเนเวอร์มอร์ อะคาเดมี ผู้มีความสามารถในการแปลงร่าง และเคยเป็นนักเรียนเก่าที่เคยพักอาศัยร่วมกับมอร์ทิเซียในช่วงเรียนที่นั่น ในฤดูกาลที่ 2 วีมส์กลับมาอีกครั้งในฐานะวิญญาณผู้ชี้นำของเวนส์เดย์ เนื่องจากทั้งสองมีความเกี่ยวดองกันในลำดับญาติที่ห่างออกไป คือเป็นญาติห่างชั้นที่ 13
 โอลิเวอร์ วิกแฮม รับบทเป็น ลาริสซา วีมส์ ในวัยรุ่น
 ริกิ ลินด์โฮเม รับบทเป็น ดร.วาเลอรี คินบอตต์ (ฤดูกาลที่ 1), นักบำบัดที่เนเวอร์มอร์แต่งตั้งให้เวนส์เดย์ จากเมืองเจริโก
 เจมี แม็กเชน รับบทเป็น โดโนแวน กัลพิน (ฤดูกาลที่ 1; ปรากฏตัวเป็นระยะในฤดูกาลที่ 2), นายอำเภอเมืองเล็ก ๆ ที่สงสัยเนเวอร์มอร์อคาเดมี และเวนส์เดย์โดยเฉพาะ
 เบน วิลสัน รับบทเป็น โดโนแวน กัลพินในวัยตอนหนุ่ม
 ฮันเตอร์ ดูฮาน รับบทเป็น ไทเลอร์ กัลพิน, บาริสต้าหนุ่มจากร้านกาแฟท้องถิ่นและบุตรชายของนายอำเภอกัลพิน ผู้ซึ่งต่อมาถูกเปิดเผยว่าแท้จริงแล้วคือไฮด์
 เพอร์ซี ไฮเนส ไวต์ รับบทเป็น ซาเวียร์ ทอร์ป, นักเรียนของเนเวอร์มอร์อคาเดมี ที่มีความสามารถในการทำให้งานศิลปะของเขามีชีวิตขึ้นมา รวมถึงนิมิตที่ค่อนข้างจำเพราะเจาะจง มีความสนใจในเวนส์เดย์
 เอ็มมา ไมเยอรส์ รับบทเป็น อีนิด ซินแคลร์, เป็นเพื่อนร่วมห้องมนุษย์หมาป่าของเวนส์เดย์ที่เนเวอร์มอร์
 จอย ซันเดย์ รับบทเป็น เบียนกา บาร์เคลย์, ราชินีไซเรนแห่งโรงเรียนเนเวอร์มอร์ และอดีตแฟนสาวของซาเวียร์
 จอร์จี ฟาร์เมอร์ รับบทเป็น เอแจ็กซ์ เปโตรโปลิส, นักเรียนกอร์กอนที่โรงเรียนเนเวอร์มอร์ แฟนเก่าของต่ออีนิด
 นาโอมิ เจ โอกาวะ รับบทเป็น โยโกะ ทานากะ (ฤดูกาลที่ 1), นักเรียนแวมไพร์ที่เนเวอร์มอร์
 คริสตินา ริชชี รับบทเป็น มาริลีน ธอร์นฮิลล์/ลอเรล เกตส์ (ฤดูกาลที่ 1; รับเชิญในฤดูกาลที่ 2), ครูผู้สอนวิชาพฤกษศาสตร์ที่โรงเรียนเนเวอร์มอร์ และทำหน้าที่เป็นครูประจำหอพักของเวนส์เดย์และอีนิด ริชชีเคยรับบทเป็นเวนส์เดย์ อาดัมส์ ในภาพยนตร์ อาดัมส์ แฟมิลี่ ตระกูลนี้ผียังหลบ และ ตระกูลนี้ผียังหลบ ภาค 2 มาก่อน
 มูซา มอสตาฟา รับบทเป็น ยูจีน โอทิงเกอร์, นักเรียนที่โรงเรียนเนเวอร์มอร์ ผู้มีความสามารถควบคุมผึ้งได้ และต่อมาสามารถควบคุมสัตว์ขาปล้องชนิดอื่น ๆ ได้ด้วย
 สตีฟ บูเซมี รับบทเป็น แบร์รี ดอร์ต (ฤดูกาลที่ 2), ผู้มีพลังไฟจิต และสืบตำแหน่งครูใหญ่ต่อจากวีมส์ที่โรงเรียนเนเวอร์มอร์ อะคาเดมี
 ไอแซก ออร์โดเนซ รับบทเป็น พักส์ลีย์ อาดัมส์ (ฤดูกาลที่ 2; รับเชิญในฤดูกาลที่ 1), น้องชายของเวนส์เดย์ ในฤดูกาลที่ 2 เขาเริ่มพัฒนาความสามารถในการสร้างประจุไฟฟ้าสถิต คล้ายกับลุงของเขา
 โอเวน เพนเตอร์ รับบทเป็น ไอแซก ไนต์ / "สเลิร์ป" (ฤดูกาลที่ 2), ซากศพฟื้นคืนชีพของอดีตนักเรียนที่โรงเรียนเนเวอร์มอร์ ผู้มีความโน้มเอียงแบบนักวิทยาศาสตร์บ้า
 บิลลี ไพเพอร์ รับบทเป็น ไอซาโดรา คาปรี (ฤดูกาลที่ 2), อดีตอัจฉริยะเด็กและครูสอนดนตรีมนุษย์หมาป่าที่โรงเรียนเนเวอร์มอร์
ลูยันดา อูนาติ ลูอิส-นายาโว รับบทเป็น ริตชี ซานติอาโก (ฤดูกาลที่ 2; ปรากฏตัวเป็นระยะในฤดูกาลที่ 1) รองนายอำเภอกัลปิน ในฤดูกาลที่ 2 เธอกลายเป็นนายอำเภอคนใหม่ของเมืองเจริโก หลังจากกัลพินลาออก
 วิกเตอร์ โดโรบันตู รับบทเป็น ทิง (ฤดูกาลที่ 2; ปรากฏตัวเป็นระยะในฤดูกาลที่ 1) มือที่มีชีวิตและมีความคิดอิสระ ซึ่งถูกส่งมาเพื่อเฝ้าดูแลเวนส์เดย์ที่โรงเรียนเนเวอร์มอร์
 โนอาห์ บี. เทย์เลอร์ รับบทเป็น บรูโน ยูสัน (ฤดูกาลที่ 2) นักเรียนชายผู้มีความสามารถแปลงร่างมนุษย์หมาป่าที่เนเวอร์มอร์
 เอวี เทมเพิลตัน รับบทเป็น แอกเนส เดอไมล์ (ฤดูกาลที่ 2), แฟนคลับคลั่งไคล้ของเวนส์เดย์ และนักเรียนที่โรงเรียนเนเวอร์มอร์ ผู้มีความสามารถล่องหน
 หลุยส์ กุซมาน รับบทเป็น โกเมซ อาดัมส์ (ฤดูกาลที่ 2; รับเชิญในฤดูกาลที่ 1) พ่อของเวนส์เดย์ในฐานะทนายความ และสามีผู้รักใคร่ของมอร์ติเซีย
 ลูเซียส โฮโยส รับบทเป็น โกเมซ อาดัมส์ ในวัยรุ่น
 แคเธอรีน ซีตา-โจนส์ รับบทเป็น มอร์ติเซีย อามส์ (เดิมนามสกุล ฟรัม) (ฤดูกาลที่ 2; รับเชิญในฤดูกาลที่ 1), แม่ของเวนส์เดย์ ซึ่งเคยเรียนที่เนเวอร์มอร์อะคาเดมีกับสามีเมื่อครั้งเยาว์วัย และมีพลังจิตเช่นเดียวกับเวนส์เดย์
 เกวน โจนส์ รับบทเป็น มอร์ติเซีย ฟรัมป์ ในวัยรุ่น

 รางวัล 
+  รางวัล ปี สาขา ผู้รับ ผล อ้างอิง AACTA International Awards 2023 Best Comedy Series Wednesday  Art Directors Guild Awards 2023 Excellence in Production Design for a One-Hour Period or Fantasy Single-Camera Series Mark Scruton (for "Woe is the Loneliest Number")  Astra TV Awards2023 Best Streaming Series, Comedy Wednesday  Best Actress in a Streaming Series, Comedy Jenna Ortega  Best Supporting Actress in a Streaming Series, Comedy Christina Ricci  Best Directing in a Streaming Series, Comedy Tim Burton (for "Wednesday's Child is Full of Woe")  Best Writing in a Streaming Series, Comedy Alfred Gough and Miles Millar (for "Wednesday's Child Is Full of Woe")  Astra Creative Arts TV Awards 2023 Best Guest Actress in a Comedy Series Catherine Zeta-Jones  Best Fantasy or Science Fiction Costumes Wednesday  Best Main Title Design Wednesday  British Academy Television Awards 2023 Best International Programme Wednesday  British Academy Television Craft Awards 2023 Best Make Up and Hair Design Tara McDonald  Critics' Choice Super Awards 2023 Best Horror Series Wednesday  Best Actress in a Horror Series Jenna Ortega  Christina Ricci  Costume Designers Guild Awards 2023 Excellence in Contemporary Television Colleen Atwood and Mark Sutherland (for "Wednesday's Child is Full of Woe")  Directors Guild of America Awards 2023 Outstanding Directorial Achievement in Comedy Series Tim Burton (for "Wednesday's Child is Full of Woe")  Golden Globe Awards 2023 Best Television Series – Musical or Comedy Wednesday   Best Actress – Television Series Musical or Comedy Jenna Ortega  Golden Reel Awards 2023 Outstanding Achievement in Music Editing – Broadcast Long Form Michael T. Ryan (for "A Murder of Woes")  Golden Trailer Awards 2023 Best Fantasy Adventure for a TV/Streaming Series (Trailer/Teaser/TV Spot) "Nero" (Trailer Park, Inc.)  Hollywood Music in Media Awards 2022 Best Main Title Theme – TV Show/Limited Series Danny Elfman  Make-Up Artists and Hair Stylists Guild Awards 2023 Best Period and/or Character Make-Up Tara McDonald, Nirvana Jalalvand, Gabriela Cretan  MTV Millennial Awards 2023 Killer Series / Movie Wednesday  MTV Movie & TV Awards 2023 Best Show Wednesday  Best Performance in a Show Jenna Ortega  Best Hero Jenna Ortega  Best Duo Jenna Ortega and Thing  Best Musical Moment "Goo Goo Muck"  National Television Awards 2023 New Drama Wednesday  Nickelodeon Kids' Choice Awards 2023 Favorite Family TV Show Wednesday  Favorite Female TV Star (Family) Jenna Ortega  Primetime Creative Arts Emmy Awards 2023 Outstanding Main Title Design Aaron Becker, Joseph Ahn, James Ramirez, Lee Nelson, Eric Keller and Hsien Lun Su  Outstanding Original Main Title Theme Music Danny Elfman  Outstanding Contemporary Makeup (Non-Prosthetic) Tara McDonald, Freda Ellis, Nirvana Jalalvand, Tamara Meade, and Bianca Boeroiu (for "Woe What A Night")  Outstanding Music Composition for a Series (Original Dramatic Score) Danny Elfman and Chris Bacon (for "Woe Is The Loneliest Number")  Outstanding Contemporary Costumes for a Series Colleen Atwood, Mark Sutherland, Robin Soutar, Claudia Littlefield and Adina Bucur (for "Wednesday's Child Is Full Of Woe")  Outstanding Cinematography for a Series (One Hour) David Lanzenberg (for "Woe What A Night")  Outstanding Production Design for a Narrative Contemporary Program (One Hour Or More) Mark Scruton, Adrian Curelea, and Robert Hepburn (for "Wednesday's Child Is Full Of Woe")  Outstanding Stunt Coordination for a Comedy Series Or Variety Program  Brett Chan and Jason Ng  Outstanding Special Visual Effects in a Single Episode  Tom Turnbull, Kent Johnson, Jesse Kawzenuk, Oana Bardan, Craig Calvert, Ed Englander, John Coldrick, Brodie McNeill, and Jason Troughton (for "A Murder Of Woes")  Primetime Emmy Awards 2023 Outstanding Comedy Series Wednesday  Outstanding Lead Actress in a Comedy Series Jenna Ortega  Outstanding Directing for a Comedy Series Tim Burton (for "Wednesday's Child is Full of Woe")  Saturn Awards 2024 Best Fantasy Television Series Wednesday  Best New Genre Television Series Wednesday  Best Performance by a Younger Actor on Television Jenna Ortega  Best Guest Star in a Television Series Catherine Zeta-Jones  Screen Actors Guild Awards 2023 Outstanding Performance by a Female Actor in a Comedy Series Jenna Ortega 

 ในวัฒนธรรมสมัยนิยม 
หลังจากเปิดตัว เวนส์เดย์ การเต้นของเวนส์เดย์ อาดัมส์จากในละคร แฟนคลับได้ตัดต่อวิดีโอเข้ากับเพลง "บลัดดีแมรี" ของเลดีกากา ทำให้เกิดไวรอลวิดีโอบนติ๊กต็อก โดยมีคิม คาร์เดเชียน, เอมีเลีย ไดโมลเดนเบิร์ก, มารีนา ไดอามานดิส, มาดอนนา และรวมไปถึงกากาเองก็เข้าร่วมเทรนด์ด้วย ส่งผลให้มีการเล่นเพลงเพิ่มขึ้นอย่างมากบนสปอติฟาย และสตรีมแบบออนดีมานด์ในสหรัฐอเมริกาเพิ่มขึ้น 415 เปอร์เซ็นต์ในสัปดาห์หลังจากละครออกฉาย

หมายเหตุ

 อ้างอิง 

 แหล่งข้อมูลอื่น 





หมวดหมู่:รายการโทรทัศน์อเมริกันที่เริ่มออกอากาศตั้งแต่ พ.ศ. 2565
หมวดหมู่:รายการโทรทัศน์ภาษาอังกฤษ
หมวดหมู่:ผลงานต้นฉบับภาษาอังกฤษของเน็ตฟลิกซ์
หมวดหมู่:ละครโทรทัศน์เกี่ยวกับวัยรุ่น
หมวดหมู่:ละครโทรทัศน์ของเน็ตฟลิกซ์